Publication: Magyar Közlöny
Issue: MK-2003-118 (Year: 2003, Number: 118)
Era: 1990-2004
Section: szóló 3/2001. (XII. 3.) Tü. határozat 31. § a) pontja alapján
Paragraph Index: 469

szóló 3/2001. (XII. 3.) Tü. határozat 31. § a) pontja alapján szüntette meg. Az indítványok egy részének benyújtását követõen az R. 9. § (1) bekezdését módosította a Pszr. 51. § (11) bekezdése. Ennek értelmében a hivatalos iratok kézbesítésének egyszerûsítésérõl szóló — többször módosított — 43/1953. (VIII. 20.) MT rendelet 9. §-a (1), (2) és (3) bekezdésében a „postai tevékenységrõl szóló 133/1993. (IX. 29.) Korm. 2003/118. szám rendelet 18. §-a (1) bekezdésének b) pontja” szövegrész helyébe a „postai szolgáltatások ellátásáról szóló 254/2001. (XII. 18.) Korm. rendelet 31. § (1) bekezdése” szövegrész lépett. Az Alkotmánybíróság az R. 9. § (1) bekezdésének a hatályos rendelkezéseit vizsgálta. IV. Az indítványok részben, az alábbiak szerint megalapozottak: Az indítványok mindegyike a hivatalos iratok kézbesítéséhez fûzõdõ vélelmet tartalmazó egyes rendelkezéseket tartja az Alkotmány egyes szabályaiba ütközõnek. Azok az indítványozók is az indítványok tartalma szerint így vélekednek, akik hiányolják e jogszabályokból a vélelem megdöntésére, ezzel összefüggésben az átvétel elmaradásához fûzõdõ jogkövetkezmény elhárítására vonatkozó szabályozást és ezért a beadványok egy részében mulasztásban megnyilvánuló alkotmányellenesség megállapítását is kezdeményezték. A támadott szabályok egy része (R. Pr., Pszr.) a postai szolgáltató feladatait szabályozza a hivatalos iratok kézbesítésével kapcsolatban. Ezek a szabályok a feladó, a postai szolgáltató és a címzett egyes cselekményeire vonatkoznak, és — az R. kivételével — nem tartalmaznak a hivatalos irat kézbesítéséhez fûzõdõ vélelmet. Ezzel szemben a Pp. a bírósági iratok, az Art. az adóhatósági irat kézbesítésérõl, az Inytv. az ingatlannyilvántartási eljárásban, az Sztv. pedig a szabálysértési eljárásban hozott határozat kézbesítésérõl szól. Az egyes hatósági eljárásokról szóló törvények nem általában a kézbesítés rendjét szabályozzák önállóan, hanem az R. és a Pszr. szabályaira épülnek. Az említett törvények és az R. szabályai azonosan rendelkeznek abban a kérdésben, hogy vélelmet és ezzel együtt jogkövetkezményt alkalmaznak, ha az adott eljárásban résztvevõ valamely címzett az iratot a postai szolgáltatótól nem veszi át. Ez a vélelem valamennyi itt említett eljárásban megdönthetetlen, noha egyes esetekben a vélelem alkalmazásának következményei, igaz bizonyos feltételek mellett, a tételes rendelkezések szerint (igazolás, perújítás stb.) rendszerint elháríthatók. Az indítványozók éppen azt kifogásolják, hogy ez szerintük nem minden esetben van így.

Source: https://magyarkozlony.hu/hivatalos-lapok/e77cf615bc436b71ac7eca58dfc0b8bbb798d201/dokumentumok/b09cbea85d60b6cc0b4004815c23f695daa3c119/letoltes